proxectonos/corpus_dominio_legal_administrativo_tmp huggingface dataset:
ORDE do 24 de febreiro de 2010 pola que se establece a denominación do novo hospital de Lugo.
CONSELLERÍA DE SANIDADE — III. OUTRAS DISPOSICIÓNS — 02/03/2010

O Plan Director de infraestruturas sanitarias 2008/2013 prevé a construción dun novo hospital en Lugo, que substituirá o actual hospital xeral. Esta infraestrutura, que se executa na zona de San Cibrao, do concello de Lugo, supón un salto cualitativo na atención sanitaria que se vai prestar a todos os usuarios de Sistema Público de Saúde de Galicia con residencia na súa área de influencia.
Estando próximo o remate das obras, as instalacións e todo o equipamento necesario para a posta en marcha desta infraestrutura sanitaria, procede establecer a denominación coa que vai ser coñecido o novo hospital.
Para tal efecto, e coa finalidade de que a denominación do hospital facilitase a súa identificación por parte da cidadanía, fomentouse a participación activa de organizacións profesionais, veciñais e demais sectores da sociedade lucense.
Así mesmo, establecéronse canles de participación social para que toda a poboación puidese achegar as propostas de nomes que estimasen máis representativos para a denominación do centro hospitalario.
De toda a ampla variedade de denominacións que se propuxeron a que suscitou o acordo xeral dos representantes da delegación territorial da Xunta de Galicia, corporación local de Lugo, Deputación Provincial, colexios oficiais de médicos, farmacéuticos e diplomados en enfermaría, asociacións de veciños e membros do departamento territorial da Consellería de Sanidade, na reunión convocada para tal efecto, foi a de Hospital Lucus Augusti, como representativo da cidade, da súa orixe e historia.
Polo que, en virtude das facultades conferidas polo artigo 38 da Lei 1/1983, do 22 de febreiro, reguladora da Xunta e da súa Presidencia, a proposta da Xerencia do Servizo Galego de Saúde,
DISPOÑO:
Artigo único.
Primeiro.-Outorgar ao novo hospital de Lugo a denominación de Hospital Lucus Augusti.
Segundo.-Cada un dos bloques de hospitalización denominarase, respectivamente, cos nomes de Faustino Vilar, José Goyanes Capdevila e Rafael de Vega Barrera.
Santiago de Compostela, 24 de febreiro de 2010.
María del Pilar Farjas Abadía
Conselleira de Sanidade
RESOLUCIÓN do 28 de xaneiro de 2010, da Secretaría Xeral da Consellería de Economía e Industria, pola que se dá publicidade aos convenios de colaboración subscritos por esta consellería no último cuadrimestre.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 02/03/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
RESOLVO:
Darlle publicidade á relación dos convenios subscritos pola Consellería de Economía e Industria nos meses de setembro, outubro, novembro e decembro do ano 2010, que se incorpora como anexo a esta resolución.
Santiago de Compostela, 28 de xaneiro de 2010.
José Riesgo Boluda
Secretario xeral da Consellería de Economía
e Industria
Ver referencia pdf "04100D005P020.PDF"
RESOLUCIÓN do 20 de xaneiro de 2010, da Secretaría Xeral da Consellería de Medio Ambiente, Territorio e Infraestruturas, pola que se lles dá publicidade aos convenios de colaboración subscritos por esta consellería que non foron publicitados no seu momento.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 02/03/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia número 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos polas extintas consellerías de Medio Ambiente e Desenvolvemento Sostible e Política Territorial, Obras Públicas e Transportes, e pola Consellería de Medio Ambiente, Territorio e Infraestruturas no ano 2009 que non foron publicitados no seu momento, que se incorpora como anexo a esta resolución.
Santiago de Compostela, 20 de xaneiro de 2010.
José Antonio Fernández Vázquez
Secretario xeral Consellería de Medio Ambiente,
Territorio e Infraestruturas
Ver referencia pdf "04100D004P018.PDF"
ORDE do 4 de febreiro de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 11/02/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e na disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5.1º, o seguinte procedemento:
IN540A Subvencións aos clusters empresariais galegos para a mellora da competitividade do tecido empresarial.
2. O procedemento para a tramitación electrónica estará dispoñible no enderezo
http://www.xunta.es/servicios/.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 4 de febreiro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 8 de febreiro de 2010 pola que se autoriza o cambio de denominación do colexio de educación infantil e primaria Bispo Guerra Campos de Ames.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/03/2010

De conformidade co establecido no artigo 8.1º do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro, por proposta da Dirección Xeral de Centros e Recursos Humanos, esta consellería
DISPÓN:
Autorizar o cambio de denominación específica do seguinte centro:
Provincia: A Coruña.
Concello: Ames.
Código: 15000107.
Denominación anterior: colexio de educación infantil e primaria Bispo Guerra Campos.
Nova denominación: colexio de educación infantil e primaria A Maía.
Santiago de Compostela, 8 de febreiro de 2010.
Jesús Vázquez Abad
Conselleiro de Educación e Ordenación Universitaria
ORDE do 8 de febreiro de 2010 pola que se autoriza o cambio de denominación do centro de educación especial Carmen Polo de Ferrol.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/03/2010

De conformidade co establecido no artigo 8.1º do Regulamento das escolas de educación infantil e dos colexios de educación primaria, aprobado por Decreto 374/1996, do 17 de outubro, por proposta da Dirección Xeral de Centros e Recursos Humanos, esta consellería
DISPÓN:
Autorizar o cambio de denominación específica do seguinte centro:
Provincia: A Coruña.
Concello: Ferrol.
Código: 15006729.
Denominación anterior: centro de educación especial Carmen Polo.
Nova denominación: centro de educación especial Terra de Ferrol.
Santiago de Compostela, 8 de febreiro de 2010.
Jesús Vázquez Abad
Conselleiro de Educación e Ordenación Universitaria
ORDE do 8 de febreiro de 2010 pola que se modifica a autorización por cambio de titularidade do centro privado Cervantes do concello de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/03/2010

Examinado o expediente iniciado por José Castro Meilán, cotitular do centro privado Cervantes, do concello de Lugo, no cal solicita o cambio da súa titularidade, establecida pola Orde do 16 de xuño de 1993 (DOG do 26 de agosto), a favor de José Castro Meilán e Inés Josefa Lodeiro Alvariño.
Mediante escritura pública notarial, José Castro Meilán cede a súa parte da titularidade á súa filla María José Salomé Castro Fernández, e esta acepta a dita cesión.
Cumpridos os requisitos establecidos no Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias, e na Orde do 20 de setembro de 1995 que o desenvolve, e demais normativa vixente.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Modificar a autorización, por cambio de titularidade, do centro privado Cervantes (código 27006218), situado en Camiño de Pipín nº 25 de Lugo, a favor de María José Salomé Castro Fernández, con todos os dereitos e obrigas contraídas polo cesionista José Castro Meilán, sen prexuízo das responsabilidades que puidesen recaer sobre este por actos ou omisións realizados antes do cambio de titularidade que se autoriza, que non afectará o réxime de funcionamento do centro.
Segundo.-Inscribir no Rexistro de Centros dependente desta consellería o cambio de titularidade a favor de María José Salomé Castro Fernández e Inés Josefa Lodeiro Alvariño.
Contra esta orde, que esgota a vía administrativa, as persoas interesadas poderán formular un recurso potestativo de reposición ante o conselleiro de Educación e Ordenación Universitaria, no prazo de un mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses contados a partir do día seguinte ao da súa publicación, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de febreiro de 2010.
Jesús Vázquez Abad
Conselleiro de Educación e Ordenación Universitaria
CORRECCIÓN de erros.-Resolución do 2 de novembro de 2009, da Dirección Xeral de Relacións Laborais, pola que se dá publicidade ás festas laborais de carácter local para o ano 2010, correspondentes aos concellos das catro provincias da Comunidade Autónoma de Galicia.
CONSELLERÍA DE TRABALLO E BENESTAR — III. OUTRAS DISPOSICIÓNS — 09/03/2010

Advertidos erros na devandita resolución publicada no Diario Oficial de Galicia número 227, do 19 de novembro de 2009, é necesario facer as seguintes correccións:
-No anexo I, provincia da Coruña, na páxina 18.017, onde di: «46. Mazaricos: 16 de febreiro, Martes de Entroido; 25 de xuño, Festas», debe dicir: «46. Mazaricos: 16 de febreiro, Martes de Entroido; 24 de xuño, Festas».
RESOLUCIÓN do 22 de xaneiro de 2010, da Dirección Xeral de Formación e Colocación, pola que se dá publicidade ás axudas concedidas ao abeiro da Orde do 30 de decembro de 2008, pola que se establecen as bases reguladoras e a convocatoria pública para a concesión de subvencións para a posta en práctica en Galicia durante os anos 2009 e 2010 de programas integrados para o emprego (Diario Oficial de Galicia número 12, do 19 de xaneiro de 2009).
CONSELLERÍA DE TRABALLO E BENESTAR — III. OUTRAS DISPOSICIÓNS — 11/02/2010

O artigo 11.10º da orde reguladora dispón que as resolucións de concesión das subvencións serán obxecto de publicación no Diario Oficial de Galicia.
En consecuencia,
RESOLVO:
Primeiro.-Ordenar a publicación no Diario Oficial de Galicia das subvencións concedidas ao abeiro da Orde do 30 de decembro do 2008 pola que se establecen as bases reguladoras e a convocatoria pública para a concesión de subvencións para a posta en práctica en Galicia durante os anos 2009 e 2010 de programas integrados para o emprego con cargo ás aplicacións orzamentarias 16.03.322B.481.0 e 16.03.322B.460.0 que se recollen como anexo I a esta resolución.
Segundo.-Ordenar a publicación no Diario Oficial de Galicia das subvencións concedidas ao abeiro da Orde do 28 de agosto de 2009 pola que se amplían os créditos das aplicacións orzamentarias 48.05.322B.481.1 e 48.05.322B.460.0 destinados á concesión das axudas para a posta en práctica de programas integrados para o emprego ao abeiro da Orde do 30 de decembro do 2008, que se recollen como anexo II a esta resolución.
Terceiro.-Ordenar a publicación no Diario Oficial de Galicia das subvencións concedidas ao abeiro da Orde do 30 de setembro de 2009 pola que se amplían os créditos das aplicacións orzamentarias 48.05.322B.481.0 e 48.05.322B.460.0 e con cargo a aplicación 48.05.322B.481.1 (remanente) destinados á concesión das axudas para a posta en práctica de programas integrados para o emprego ao abeiro da Orde do 30 de decembro do 2008, que se recollen como anexo III a esta resolución.
Santiago de Compostela, 22 de xaneiro de 2010.
Ana Mª Díaz López
Directora xeral de Formación e Colocación
Ver referencia pdf "02800D012P043.PDF"
RESOLUCIÓN do 22 de xaneiro de 2010, da Dirección Xeral de Formación e Colocación, pola que se dá publicidade ás axudas concedidas ao abeiro da Orde do 30 de decembro de 2008, pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego (Diario Oficial de Galicia número 13, do 20 de xaneiro de 2009).
CONSELLERÍA DE TRABALLO E BENESTAR — III. OUTRAS DISPOSICIÓNS — 11/02/2010

O artigo 9º.7 da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e boas prácticas na Administración pública galega, no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 16.03.322B.444.0, 16.03.322B.481.0, 16.03.322B.481.2, 16.03.322B.460.0, 16.03.322B.461.0, ao abeiro da Orde do 30 de decembro de 2008 pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego, e da Orde do 14 de outubro de 2009 (Diario Oficial de Galicia número 208, do 23 de outubro) pola que se ampliaron os créditos das devanditas aplicacións orzamentarias.
Santiago de Compostela, 22 de xaneiro de 2010.
Ana Mª Díaz López
Directora xeral de Formación e Colocación
Ver referencia pdf "02800D011P041.PDF"
Ver referencia pdf "02800D012P043.PDF"
RESOLUCIÓN do 4 de febreiro de 2010, da Dirección Xeral de Promoción e Difusión da Cultura, pola que se fan públicos os códigos de identificación do censo de asociacións e entidades culturais de Galicia, correspondentes ao cuarto trimestre do ano 2009.
CONSELLERÍA DE CULTURA E TURISMO — III. OUTRAS DISPOSICIÓNS — 11/02/2010

Para dar cumprimento ao estipulado no artigo 5 do Decreto 44/2001, do 1 de febreiro, polo que se establece a refundición da normativa en materia do censo de asociacións e entidades culturais, a Dirección Xeral de Promoción e Difusión da Cultura, unha vez aplicadas as claves de clasificación correspondentes, segundo dispón o artigo 4 do dito decreto, e unha vez finalizado o proceso de clasificación,
RESOLVE:
Asignar con carácter provisional o código de identificación do censo (CIC), asignado ás asociacións e entidades culturais que se relacionan no anexo desta resolución.
Santiago de Compostela, 4 de febreiro 2010.
Francisco López Rodríguez
Director xeral de Promoción e Difusión da Cultura
Ver referencia pdf "02800D010P040.PDF"
Ver referencia pdf "02800D011P041.PDF"
ORDE do 1 de febreiro de 2010 pola que se publica a concesión dos premios extraordinarios de educación secundaria obrigatoria ao rendemento académico correspondentes ao curso 2008-2009, convocados pola Orde do 19 de outubro de 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/02/2010

A Orde do 19 de outubro de 2009 (DOG do 22 de outubro) pola que se convocan os premios extraordinarios de educación secundaria obrigatoria ao rendemento académico correspondentes ao curso 2008-2009, establece no seu artigo 10.2º que o director xeral de Educación, Formación Profesional e Innovación Educativa elevará a proposta feita polo tribunal ao conselleiro de Educación e Ordenación Universitaria, quen emitirá a resolución correspondente para a súa publicación no Diario Oficial de Galicia.
Unha vez realizadas as probas, publicada a acta provisional coas cualificacións obtidas polos candidatos, resoltas as reclamacións presentadas, e vista a acta coa proposta definitiva do tribunal de adxudicación dos premios extraordinarios e por proposta do director xeral de Educación, Formación Profesional e Innovación Educativa, este conselleiro
DISPÓN:
Primeiro.-Conceder os premios extraordinarios de educación secundaria obrigatoria ao rendemento académico correspondentes ao curso 2008-2009 ao alumnado que figura no anexo a esta orde.
Segundo.-Contra esta resolución de adxudicación dos premios poderase interpoñer mediante recurso potestativo de reposición ante a conselleiro de Educación e Ordenación Universitaria no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben interpoñer directamente recurso contencioso-administrativo no prazo de dous meses perante o Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 1 de febreiro de 2010.
Xesús Vázquez Abad
Conselleiro de Educación e Ordenación
Universitaria
Ver referencia pdf "02800D008P024.PDF"
RESOLUCIÓN do 19 de xaneiro de 2010, da Secretaría Xeral da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no terceiro cuadrimestre do ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/02/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade a unha segunda relación dos convenios subscritos pola Consellería de Presidencia, Administracións Públicas e Xustiza nos meses de setembro, outubro, novembro e decembro do ano 2009, que se incorpora como anexo a esta resolución.
Santiago de Compostela, 19 de xaneiro de 2010.
Beatriz Cuiña Barja
Secretaria xeral da Consellería de Presidencia, Administracións Públicas e Xustiza
Ver referencia pdf "02800D006P019.PDF"
ORDE do 4 de febreiro de 2010 pola que se modifica a Orde do 7 de febreiro de 2008 pola que se fai pública a composición do Consello Social da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 11/02/2010

Mediante a Orde do 7 de febreiro de 2008 (DOG nº 39, do 25 de febreiro) faise pública a composición do Consello Social da Universidade de Santiago de Compostela.
Segundo o artigo 10.1º letra a) da Lei 1/2003, do 9 de maio, dos consellos sociais do sistema universitario de Galicia, os membros do Consello Social cesarán pola expiración do período de mandato, e especifícanse, ademais, outras causas na letra b), entre elas, a renuncia, e o parágrafo 2 do citado artigo 10 sinala que as vacantes deberaas cubrir a autoridade, entidade ou institución correspondente no prazo máximo de tres meses. De non comunicárselle o acordo de designación dentro do devandito prazo ao conselleiro competente en materia universitaria, o posto permanecerá vacante ata a finalización do correspondente mandato. En todo caso, o membro substituído entenderase nomeado polo período que reste do anterior mandato.
O artigo 7.4º desta lei establece que os acordos de designación de membros do consello social seranlle comunicados ao conselleiro competente en materia universitaria, quen procederá ao seu nomeamento mediante orde da súa consellería.
O 26 de xaneiro de 2010, o Consello Social da Universidade de Santiago de Compostela comunica a designación de Mercedes Rosón Ferreiro como representante do Concello de Santiago de Compostela no seu consello social en substitución, por renuncia, de Guadalupe Rodríguez Silva. O consello social achega tamén a declaración de incompatibilidades de Mercedes Rosón Ferreiro, establecida no artigo 12 e) da Lei 1/2003, do 9 de maio.
O 2 de febreiro de 2010, o presidente do Consello Social da Universidade de Santiago de Compostela comunica o nomeamento de Dulce María García Mella como xerente en funcións da dita universidade en substitución, por cesamento, de Pedro García Moreno.
Por todo iso,
DISPOÑO:
Artigo 1º
Nomear a Mercedes Rosón Ferreiro como representante do Concello de Santiago de Compostela no Consello Social da Universidade de Santiago de Compostela en substitución de Guadalupe Rodríguez Silva.
Artigo 2º
Nomear a Dulce María García Mella xerente en funcións da Universidade de Santiago de Compostela, como membro nato do Consello Social desta universidade en substitución de Pedro García Moreno.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 4 de febreiro de 2010.
Jesús Vázquez Abad
Conselleiro de Educación e Ordenación Universitaria
RESOLUCIÓN do 16 de febreiro de 2010 pola que se publica o plan de estudos de graduado ou graduada en Física.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 10/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Física, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "04700D008P033.PDF"
RESOLUCIÓN do 16 de febreiro de 2010 pola que se publica o plan de estudos de graduado ou graduada en Lingua e Literatura Españolas.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 10/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Lingua e Literatura Españolas, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "04700D009P034.PDF"
Ver referencia pdf "04700D010P037.PDF"
ORDE do 26 de febreiro de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 05/03/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DSPOÑO:
Artigo único
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois habilitado cos efectos previstos no seu artigo 5.1º o seguinte procedemento:
IN619A Axudas para o soterramento de infraestruturas eléctricas na Comunidade Autónoma de Galicia.
2. O procedemento para a tramitación electrónica estará dispoñible no enderezo
http://www.xunta.es/servicios/
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de febreiro de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 16 de febreiro de 2010 pola que se publica o plan de estudos de graduado ou graduada en Filosofía.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 10/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Filosofía, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "04700D006P030.PDF"
Ver referencia pdf "04700D008P033.PDF"
RESOLUCIÓN do 1 de marzo de 2010, da Dirección Xeral de Relacións Laborais, pola que se dispón o rexistro e a publicación, no Diario Oficial de Galicia, do acordo da comisión negociadora do convenio colectivo de axuda a domicilio de Galicia.
CONSELLERÍA DE TRABALLO E BENESTAR — III. OUTRAS DISPOSICIÓNS — 10/03/2010

Visto o texto sobre o pagamento dos atrasos correspondentes aos anos 2008-2009, subscrito pola comisión negociadora do convenio colectivo de axuda a domicilio de Galicia, na reunión celebrada en Santiago de Compostela o 3 de novembro de 2009, e de conformidade co disposto no artigo 90.2º e o Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta Dirección Xeral de Relacións Laborais
ACORDA:
Primeiro.-Ordear a inscrición do referido convenio colectivo no rexistro xeral de convenios desta dirección xeral, con notificación á comisión negociadora.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 1 de marzo de 2010.
Odilo Martiñá Rodríguez
Director xeral de Relacións Laborais
ANEXO
Acta de xuntanza do sector de axuda a domicilio na Comunidade Autónoma de Galicia
En Santiago de Compostela, sendo as 14.00 horas do día 3 de novembro de 2009, na sede do Consello Galego de Relacións Laborais, sito na rúa Algalia de Abaixo, 24-baixo, reúnense representantes empresariais e sindicais, para abordar o pagamento dos atrasos correspondentes aos anos 2008-2009 no sector de axuda a domicilio de Galicia, asistindo as persoas a continuación sinaladas
-Representación empresarial:
Luís Suárez Filgueiras (AESSADG).
Carmen González-Rosón Flores (AESSADG).
José Félix Valderrey de la Huerga (AESSADG).
Mónica Valiño Suárez (AESSADG).
-Representación sindical:
Javier Martínez Fente (FSP-UGT).
Eliseo Rivas Pernas (FSP-UGT).
María Belén Muñiz Caamaño (FSP-UGT-asesora).
Manuel Vilaboy Ramil (FeS-UGT).
Dorinda Maceiras Sánchez (CC.OO.).
Ana María Cáceres González (CC.OO.).
María del Mar Castro Cristobo (CC.OO.).
José Manuel Crespo García (CC.OO.).
Cristina Martínez Ces (CIG).
Pedro Pérez Caride (CIG).
Asiste á xuntanza Demetrio Fernández López, presidente do Consello Galego de Relacións Laborais.
Logo das oportunas deliberacións e debate, acordan:
O pagamento dos atrasos pendentes dos anos 2008/2009 farase efectivo como máximo en dous prazos.
1º O 50% dos atrasos destes dous anos, coincidindo co pagamento da nómina de xaneiro de 2010.
2º O 50% restante dos atrasos destes dous anos, coincidindo co pagamento da nómina de xaneiro de 2011.
Xúntase cadro coas cantidades como anexo á esta acta.
E non tendo máis asuntos que tratar, levántase a reunión sendo as 14.05 horas do día da data e esténdese para o seu efecto a esta acta, que asinan por cuadruplicado exemplar todos os asistentes en presenza do presidente do Consello Galego de Relacións Laborais.
Ver referencia pdf "04700D006P030.PDF"
RESOLUCIÓN do 16 de febreiro de 2010 pola que se publica o plan de estudos de graduado ou graduada en Bioloxía.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 10/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Bioloxía, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "04700D006P030.PDF"
RESOLUCIÓN do 15 de febreiro de 2010 pola que se dá publicidade aos convenios de colaboración subscritos por este ente público no terceiro cuadrimestre do ano 2009.
EMPRESA PÚBLICA DE OBRAS E SERVIZOS HIDRÁULICOS — III. OUTRAS DISPOSICIÓNS — 10/03/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) establece que as entidades públicas vinculadas ou dependentes da Comunidade Autónoma de Galicia, deberán publicar cuadrimestralmente no Diario Oficial de Galicia unha relación cos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Facer pública a relación dos convenios subscritos pola Empresa Pública de Obras e Servizos Hidráulicos durante o terceiro cuadrimestre do ano 2009, que se incorpora como anexo a esta resolución.
Santiago de Compostela, 15 de febreiro de 2010.
Ethel Mª Vázquez Mourelle
Presidenta da Empresa Pública de Obras
e Servizos Hidráulicos
ANEXO
Convenios de colaboración subscritos pola Empresa Pública de Obras e Servizos Hidráulicos durante o terceiro cuadrimestre do ano 2009:
-Convenio de liquidación do convenio de colaboración entre a Empresa Pública de Obras e Servizos Hidráulicos, o Instituto Galego de Vivenda e Solo e o Concello de Begonte para remate das obras de «Proxecto de subministración e estación de tratamento de auga potable do parque de reserva empresarial no Concello de Begonte», de clave OH.227.442.
-2ª Addenda ao convenio de colaboración que se subscribirá entre a Empresa Pública de Obras e Servizos Hidráulicos, o Concello de Taboadela, o Concello de Allariz e o Instituto Galego de Vivenda e Solo para a execución das obras de mellora do abastecemento de auga potable á mancomunidade de Allariz-Taboadela (Ourense), de clave OH.232.554.
-Convenio de colaboración entre a Consellería de Medio Ambiente, Territorio e Infraestruturas, a Empresa Pública de Obras e Servizos Hidráulicos, o Instituto para a Promoción e o Equipamento do Solo Industrial da Provincia de Pontevedra, Ipespo, o Concello de Barro e o Concello de Portas para a execución das obras de abastecemento ao polígono industrial de Barro-Meis, de clave OH.236.878.
-Convenio de colaboración entre a Consellería de Medio Ambiente, Territorio e Infraestruturas, a Empresa Pública de Obras e Servizos Hidráulicos, a Consellería de Economía e Industria e o Concello de Cerceda para a execución e financiamento da EDAR industrial de Cerceda, de clave OH.315.932.
-Addenda ao convenio de colaboración entre a Consellería de Medio Ambiente, Territorio e Infraestruturas, a Empresa Pública de Obras e Servizos Hidráulicos e os concellos de Boiro, Porto do Son e Gondomar para a execución de determinadas obras previstas no «Plan de actuacións para a eliminación de verteduras nas rías galegas».
ORDE do 8 de febreiro de 2010 pola que se autoriza o cambio de denominación do colexio de educación infantil e primaria do Graxal II de Cambre.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/03/2010

De conformidade co establecido no artigo 8.1º do Regulamento das escolas de educación infantil e dos colexios de educación primaria, aprobado por Decreto 374/1996, do 17 de outubro, por proposta da Dirección Xeral de Centros e Recursos Humanos, esta consellería
DISPÓN:
Autorizar o cambio de denominación específica do seguinte centro:
Provincia: A Coruña.
Concello: Cambre.
Código: 15032426.
Denominación anterior: colexio de educación infantil e primaria do Graxal II.
Nova denominación: colexio de educación infantil e primaria Graxal.
Santiago de Compostela, 8 de febreiro de 2010.
Jesús Vázquez Abad
Conselleiro de Educación e Ordenación Universitaria
RESOLUCIÓN do 28 de decembro de 2009, da Secretaría Xeral da Consellería do Medio Rural, pola que se anuncia a resolución de aceptación de renuncia da axuda no expediente 36/500004/08.
CONSELLERÍA DO MEDIO RURAL — III. OUTRAS DISPOSICIÓNS — 13/01/2010

De conformidade co disposto no artigo 59.5º da Lei 30/1992, de 26 de novembro (BOE do 27 de novembro), de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, notifícaselle á interesada cuxos datos persoais e último domicilio coñecido se sinalan a continuación, e que foi devolta polo servizo de correos, a Resolución do 22 de decembro de 2009, do secretario xeral pola que se anuncian as resolucións de aceptación de renuncia a axudas no expediente 36/500004/08 solicitada ao abeiro do Real decreto 613/2001, do 8 de xuño, sobre melloras estruturais e modernización das explotacións agrarias, e da Orde da Consellería de Agricultura, Gandería e Política Agroalimentaria (hoxe de Medio Rural), do 7 de xuño de 2002, pola que se establecen as bases reguladoras das axudas para melloras estructurais e modernización das explotacións agrarias.
A interesada disporá dun prazo de dez (10) días, contados a partir do seguinte ao da publicación desta resolución, para que poida formular as alegacións e presentar a documentación que consideren conveniente ao seu dereito ante a Consellería do Medio Rural.
Santiago de Compostela, 28 de decembro de 2009.
Jorge Atán Castro
Secretario xeral da Consellería do Medio Rural
ANEXO
Expedientes: 36/50004/08.
Interesada: Ver_PDF.
Enderezo: Ver_PDF.
ORDE do 23 de novembro de 2009 pola que se crea e integra na Rede de Bibliotecas de Galicia a Axencia Municipal de Lectura de Paiosaco (Lestón, A Laracha).
CONSELLERÍA DE CULTURA E TURISMO — III. OUTRAS DISPOSICIÓNS — 20/01/2010

Vista a proposta do director xeral de Promoción e Difusión da Cultura, en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Primeiro.-Crear e integrar na Rede de Bibliotecas de Galicia a Axencia Municipal de Lectura de Paiosaco.
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior ós tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 23 de novembro de 2009.
Roberto Varela Fariña
Conselleiro de Cultura e Turismo
CORRECCIÓN de erros.-Decreto 1/2010, do 8 de xaneiro, polo que se regula o Rexistro Único de Demandantes de Vivenda da Comunidade Autónoma de Galicia e a adxudicación das vivendas protexidas, así como das acollidas a programas de acceso á vivenda con axudas públicas.
CONSELLERÍA DE MEDIO AMBIENTE, TERRITORIO E INFRAESTRUTURAS — I. DISPOSICIÓNS XERAIS — 22/01/2010

Advertido un erro no devandito decreto, publicado no Diario Oficial de Galicia número 13, do xoves, 21 de xaneiro de 2010, cómpre facer a seguinte corrección:
-No anexo da páxina 759, no recadro correspondente a lexislación aplicable, onde di: «Decreto 453/2010,...», debe dicir: «Decreto 1/2010,...».
RESOLUCIÓN do 16 de decembro de 2009 pola que se resolve a convocatoria do ano 2009 das axudas para proxectos ao abeiro dos plans estratéxicos zonais aprobados pola Consellería do Mar aos grupos de acción costeira.
CONSELLERÍA DO MAR — III. OUTRAS DISPOSICIÓNS — 13/01/2010

Pola Orde do 27 de agosto de 2009 (DOG nº 175, do 7 de setembro) publicáronse as bases reguladoras para a concesión de axudas para proxectos ao abeiro dos plans estratéxicos zonais aprobados pola Consellería do Mar aos grupos de acción costeira e procedeuse á convocatoria para o ano 2009.
Na disposición transitoria da dita orde establecíase como data límite para que os grupos de acción costeira remitiran á Consellería do Mar a proposta de resolución definitiva o 6 de novembro de 2009.
Vencida esa data e dado que a maioría dos grupos de acción costeira se atopaban no proceso de selección de xerentes e persoal técnico, e non dispoñían polo tanto de persoal cualificado para realizar a fase de instrución, non puideron presentar as súas propostas, agás o GAC nº 6 Ría de Pontevedra que si o fixo pero con deficiencias na súa tramitación que impediron tela en consideración.
Polo tanto e en virtude da delegación realizada no artigo 15.2º da Orde do 27 de agosto de 2009,
RESOLVO:
Primeiro.-Declarar deserta a convocatoria de 2009.
Segundo.-Os promotores dos proxectos presentados nesta convocatoria que non foron atendidos poderán, se así o desexan, facer manifestación expresa de que se teñan en consideración na convocatoria de 2010 facendo, se é o caso, os axustes ou modificacións que estimen oportunos.
Contra esta resolución, que esgota a vía administrativa, poderá interporse potestativamente recurso de reposición ante a conselleira do Mar no prazo dun mes contado a partir do día seguinte ao da publicación desta resolución no Diario Oficial de Galicia, ou directamente recurso contencioso-administrativo ante o Xulgado do Contencioso-Administrativo de Santiago de Compostela, no prazo de dous meses contados desde a mesma data.
Santiago de Compostela, 16 de decembro de 2009.
Susana Rodríguez Carballo
Directora xeral de Desenvolvemento Pesqueiro
RESOLUCIÓN do 28 de decembro de 2009, da Secretaría Xeral da Consellería do Medio Rural, pola que se anuncia a resolución do procedemento para deixar sen efecto a axuda no expediente 32/00014/04-B.
CONSELLERÍA DO MEDIO RURAL — III. OUTRAS DISPOSICIÓNS — 13/01/2010

De conformidade co disposto no artigo 59.5º da Lei 30/1992, do 26 de novembro (BOE do 27 de novembro), de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, notifícaselle á interesada cuxos datos persoais e último domicilio coñecido se sinalan a continuación, e que foi devolta polo servicio de correos, a resolución do 2 de febreiro de 2009 para deixar sen efecto a axuda expediente 32/500014/04-B, solicitada ao abeiro do Real decreto 613/2001, do 8 de xuño, sobre melloras estructurais e modernización das explotacións agrarias, e da Orde da Consellería de Agricultura, Gandería e Política Agroalimentaria (hoxe de Medio Rural), do 7 de xuño de 2002, pola que se establecen as bases reguladoras das axudas para melloras estruturais e modernización das explotacións agrarias.
A interesada disporá dun prazo de dez (10) días, contados a partir do seguinte ao da publicación desta resolución, para que poida formular as alegacións e presentar a documentación que considere conveniente ao seu dereito ante a Consellaría do Medio Rural.
Santiago de Compostela, 28 de decembro de 2009.
Jorge Atán Castro
Secretario Xeral da Consellería do Medio Rural
ANEXO
Expediente: 32/50014/04-B.
Interesada: Núñez Carballo, María Carmen.
Enderezo: Mazaira s/n, 32766 Castro Caldelas, Ourense.
ORDE do 15 de decembro de 2009 pola que se publica a concesión de axudas ao abeiro da Orde do 4 de marzo de 2009, pola que se regulan as bases que rexerán as subvencións dirixidas a entidades de acción voluntaria para o fomento e realización de actividades de voluntariado e se procede á súa convocatoria para o ano 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 13/01/2010

Por Orde do 4 de marzo de 2009 regúlanse as bases que rexerán as subvencións dirixidas a entidades de acción voluntaria para o fomento e realización de actividades de voluntariado para o ano 2009. As subvencións faranse efectivas con cargo á aplicación orzamentaria 2008.48.07.312F.481.0 (proxecto 2003 00167) polo importe de 500.000  (cincocentos mil euros).
En virtude das competencias atribuídas polo artigo 9.1º da Orde do 4 de marzo de 2009, o director xeral de Xuventude e Voluntariado resolveu a concesión das axudas solicitadas polas entidades de acción voluntaria, tal e como se recolle no anexo.
Santiago de Compostela, 15 de decembro de 2009.
Beatriz Mato Otero
Conselleira de Traballo e Benestar
Ver referencia pdf "00700D002P017.PDF"
Ver referencia pdf "00700D003P018.PDF"
Ver referencia pdf "00700D006P020.PDF"
CORRECCIÓN de erros.-Resolución do 21 de decembro de 2009 pola que se regula o procedemento para a concesión das axudas para a subministración de leite e determinados produtos lácteos aos/ás alumnos/as de centros escolares e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 20/01/2010

Advertidos erros na devandita resolución, publicada no DOG nº 2, do 5 de xaneiro de 2010, é preciso publicar as seguintes correccións:
1. Na parte expositiva, engadir como parágrafo cuarto o seguinte:
«A regulación da axuda recollida nesta resolución desenvolve a normativa básica estatal actualmente contida no Real decreto 194/2002, polo que se establecen as modalidades de aplicación da axuda á subministración de leite e produtos lácteos aos alumnos de centros escolares, ou da norma que en substitución puidese ditarse».
2. No artigo 2, onde di: «beneficiarios/as», debe dicir: «destinatarios/as».
No artigo 2.1º letra c), onde di: «Educación secundaria», debe dicir: «Educación secundaria, que comprenderá a educación secundaria obrigatoria, o bacharelato e a formación profesional de grao medio».
No artigo 2.2º parágrafo segundo, onde di: «os/as alumnos/as non se poderán beneficiar da axuda...», debe dicir: «os/as alumnos/as non serán destinatarios/as da axuda».
3. No artigo 6 é preciso engadir un novo punto, polo que o resultado é o seguinte:
«1. Poderán solicitar a axuda:...»
«2. Será beneficiario/a da axuda un/unha solicitante autorizado/a conforme as disposicións do artigo 7, para a subministración dos produtos lácteos recollidos no anexo I desta resolución».
4. Nos artigos 8 e 9 e 12, onde di: «servizo provincial do Fogga», debe dicir: «servizo territorial do Fogga».
5. No artigo 12, onde di: «delegación provincial», debe dicir: «xefatura territorial».
6. Na disposición adicional primeira, onde di: «Lei 9/2007, do 13 de xuño, de subvencións de Galicia», debe dicir: «Lei 38/2003, do 17 de novembro, xeral de subvencións».
RESOLUCIÓN do 21 de decembro de 2009 pola que se acorda facer público o orzamento da Universidade da Coruña para o exercicio do ano 2010.
UNIVERSIDADE DA CORUÑA — III. OUTRAS DISPOSICIÓNS — 22/01/2010

O Consello Social da Universidade da Coruña, na reunión que tivo lugar o día, 17 de decembro de 2009, e de conformidade co disposto no artigo 20.1º da Lei orgánica 6/2001, do 21 de decembro (modificada pola Lei orgánica 4/2007, do 12 de abril ) e o artigo 4 c) da Lei 1/2003, do 9 de maio, de consellos sociais do sistema universitario de Galicia, acordou a aprobación do orzamento desta universidade para o exercicio do ano 2010.
Esta reitoría consonte o disposto no artigo 81.2º da Lei orgánica 6/2001, do 21 de decembro, de universidades (modificada pola Lei orgánica 4/2007, do 12 de abril), resolve publicar o devandito orzamento que acada a contía inicial no estado de ingresos e gastos de 137.671.770,15 euros segundo o detalle anexo.
A Coruña, 21 de decembro de 2009.
José María Barja Pérez
Reitor da Universidade da Coruña
Ver referencia pdf "01400D011P019.PDF"